Na temelju članka 104. stavka 1. Zakona o komunalnom gospodarstvu ("Narodne novine" broj 68/18, 110/18 i 32/20) i članka 46. Statuta Grada Rijeke ("Službene novine Primorsko-goranske županije" broj 24/09, 11/10 i 5/13 i "Službene novine Grada Rijeke" broj 7/14, 12/17, 9/18, 11/18-pročišćeni tekst, 2/20 i 3/21), Gradsko Vijeće Grada Rijeke, na sjednici \_\_\_\_\_\_\_\_\_\_\_\_ 2024. godine, donijelo je

**ODLUKU  
izmjenama i dopunama**

**Odluke o komunalnom redu**

**Članak 1.**

U Odluci o komunalnom redu (“Službene novine Grada Rijeke” broj 4/19 i 21/19), iza članka 5. dodaje se članak 5.a koji glasi:

„**Članak 5.a**

Komunikacija na površinama javne namjene mora se izvoditi na način da se omogući pristup osobama s posebnim potrebama, u skladu s podzakonskim aktom kojim se uređuje osiguranje pristupačnosti građevina osobama s invaliditetom i smanjene pokretljivosti.

Na parkiralištima se mora osigurati dovoljan broj parkirnih mjesta za osobe s posebnim potrebama, u skladu s podzakonskim aktom kojim se uređuje osiguranje pristupačnosti građevina osobama s invaliditetom i smanjene pokretljivosti.

Ako je to u skladu s njihovim tehničkim i funkcionalnim karakteristikama, predmeti iz članka 5. ove Odluke moraju se postavljati na način da ih mogu koristiti osobe s posebnim potrebama.“.

**Članak 2.**

Iza članka 42. dodaje se članak 42.a koji glasi:

„**Članak 42.a**

Pod kampiranjem, u smislu ove Odluke, smatra se boravak pod šatorom, u kamp-kućici, kamp-prikolici, pokretnoj kućici (mobile home), autodomu (kamper) i drugoj odgovarajućoj opremi za smještaj na otvorenom prostoru u vrstama ugostiteljskih objekata iz skupine »Kampovi«, u kampovima u domaćinstvu i na obiteljskim poljoprivrednim gospodarstvima te prostorima određenim za kampiranje izvan kampova, sve sukladno zakonu kojim se uređuje ugostiteljska djelatnost.

Zabranjeno je kampiranje izvan kampova i prostora određenih za kampiranje izvan kampova iz stavka 1. ovog članka.

Ako u provedbi nadzora komunalni redar utvrdi da osoba kampira na zemljištu u privatnom vlasništvu te izvan površina na kojima je dozvoljeno kampiranje iz stavka 1. ovoga članka, usmenim rješenjem u zapisniku, koje će izreći vlasniku kamp-kućice, kamp-prikolice i druge kamp-opreme ili njegovom predstavniku, zabranit će na rok od 60 dana kampiranje i u svrhu kampiranja postavljanje kamp-opreme na tom zemljištu.

Rješenje iz stavka 3. ovoga članka izvršava se odmah pečaćenjem kamp-opreme (šatora, kamp-prikolice, kamp-kućice, pokretne kućice, autodoma i druge odgovarajuće opreme za smještaj na otvorenom prostoru) ili na drugi pogodan način.

Otpravak usmenog rješenja iz stavka 4. ovoga članka komunalni redar je dužan otpremiti stranci u pisanom obliku u roku od osam dana od dana izricanja usmenog rješenja. Žalba se može izjaviti samo na pisani otpravak rješenja.

U slučaju izvršenja usmenog rješenja pečaćenjem, osoba iz stavka 3. ovoga članka dužna je osigurati iznošenje pokvarljivih namirnica te poduzeti i osigurati sve sigurnosne i druge mjere kako ne bi došlo do štete. U slučaju da osoba iz stavka 3. ovoga članka propusti poduzeti navedene mjere, odgovorna je za nastanak bilo kakve štete.".

**Članak 3.**

U članku 74. stavku 1. riječi: "10.000,00 kuna" zamjenjuju se riječima: "1.320,00 eura".

U stavku 2. riječi: "2.000,00 kuna" zamjenjuju se riječima: "260,00 eura“.

U stavku 3. riječi: "5.000,00 kuna" zamjenjuju se riječima: "660,00 eura“.

U stavku 4. riječi: "1.000,00 kuna" zamjenjuju se riječima: "130,00 eura."

**Članak 4.**

U članku 75. stavku 1. riječi: "5.000,00 kuna" zamjenjuju se riječima: "660,00 eura", a iza točke12. dodaje se nova točka 13. koja glasi:

"13. kampira izvan kampova i prostora određenih za kampiranje izvan kampova

(članak 42.a stavak 1. Odluke),".

Dosadašnje točke 13. do 19. postaju točke 14. do 20.

U stavku 2. riječi: "1.000,00 kuna" zamjenjuju se riječima: "130,00 eura“.

U stavku 3. riječi: "5.000,00 kuna" zamjenjuju se riječima: "660,00 eura“.

U stavku 4. riječi: "1.000,00 kuna" zamjenjuju se riječima: "130,00 eura".

**Članak 5.**

U članku 76. stavku 1. riječi: "5.000,00 kuna" zamjenjuju se riječima: "660,00 eura".

U stavku 2. riječi: "3.000,00 kuna" zamjenjuju se riječima: "390,00 eura“.

U stavku 3. riječi: "1.000,00 kuna" zamjenjuju se riječima: "130,00 eura“.

**Članak 6.**

U članku 77. stavku 1. riječi: "2.000,00 kuna" zamjenjuju se riječima: "260,00 eura".

U stavku 2. riječi: " 500,00 kuna" zamjenjuju se riječima: "60,00 eura“.

U stavku 3. riječi: "1.000,00 kuna" zamjenjuju se riječima: "130,00 eura“.

U stavku 4. riječi: "500,00 kuna" zamjenjuju se riječima: "60,00 eura“.

**Članak 7.**

U članku 78. stavku 1. riječi: "500,00 kuna" zamjenjuju se riječima: "60,00 eura".

**Članak 8.**

Ova Odluka stupa na snagu osmoga dana od dana objave u "Službenim novinama Grada Rijeke“.